ויקטור גלוגר

ויקטור גלוגר (נולד ב-1958) הוא שף ישראלי זוכה פרסים ממוצא ארגנטינאי, המתמחה באוכל צרפתי, ים תיכוני וכן ספרדי ולטיני. ויקטור גלוגר נולד בבואנוס איירס שבארגנטינה, למד מזרחנות ויחסים בינלאומיים. בשנת 1978, בהיותו בן 19 עלה לישראל במסגרת השומר הצעיר ובגיל 22 נסע לצרפת ללמוד וטרינריה. במהלך לימודיו החליט שהוא רוצה ללמוד בישול בעקבות מודעה של בית ספר למלונאות, שראה באקראי במטרו של פריז. את בית הספר למלונאות סיים בתואר cap (טבח בדרגה A ו-B) בשנת 1982. הוא התגורר בצרפת עד שנת 1989 ועבד שם במסעדות אוליביה ואלר, לוראנס, ל'אוברז' די גארייה ופאוויון דופין ובבית הספר לה נוטר, בו השתלם אצל השף שארל בארייר. אחר כך חזר לישראל ועבד במשך שנה בתור שף מחלקה במלון דניאל בהרצליה. בהמשך שימש כשף הראשון של מסעדת "במבו דג" בראשון לציון, ובמשך שלוש שנים כשף הראשון של "דלידג" של משה כרובי. בהמשך שימש כשף הראשון במסעדת "206 דגים", בצומת קריית שאול, במשך שש שנים. בדצמבר 2001 פתח ביחד עם דודי זיו את מסעדת קלואליס, השוכנת במתחם הבורסה ברמת-גן, ברחוב אבא הלל. המסעדה נקראה על שם שתי בנותיו, קלואה וליס, התמחתה בדגים ופירות ים ובין חומרי הגלם שכיכבו בה ניתן היה למצוא קוקי סן-ז'ק, לנגוסטינים מניו זילנד, דג דולפין ים וברווז מצרפת. כמו כן המסעדה הציעה בשר ומנות צמחיות ומטבחה הפתוח איפשר לסועדים לצפות בהכנת המנות. בחזית המטבח היה אקווריום ובו לובסטרים וכן ויטרינה שהציגה לראווה את הדגים אותם ייבא גלוגר מקצוות תבל. גלוגר הרכיב במסעדה, בשיתוף פעולה עם דיאטנית, ארוחת גורמה דיאטטית ב-500–600 קלוריות, בהתבסס על תפישתו של השף הצרפתי, אבי הגורמה הדיאטטי, מישל גראר. הארוחה כוללת גם קינוחים ללא סוכר. המסעדה זכתה לפרס על מצוינות בשנים 2008–2011 מטעם המגזין ויין ספקטייטור עבור מרתף היין שלה המכיל 7,000 בקבוקים מ-270 סוגים, שחלקם מאמירים למחירים של עשרות אלפי שקלים. קלואליס דורגה דרך קבע ברשימת עשר המסעדות הטובות בישראל לפי המדריכים השונים. מסעדת קלואליס היא אחת המסעדות היפות במדינה, מאכליה משתווים בקלות לאלה של המסעדות הטובות בעולם, והשף ויקטור גלוגר לא איבד אפילו שמץ מהתלהבותו, וכל אלה משתלבים היטב ויוצרים חוויה מענגת. — דניאל רוגוב, הארץ, מאי 2009 בשנת 2015 נפתחה לקלואליס מסעדת אחות כשרה במלון הילטון בתל אביב. בשנת 2017 החליט גלוגר לסגור את קלואליס ולפתוח במקומה את מסעדת הולה בראסרי בחלל ששימש עד אז את מסעדת רפאל של רפי כהן שנסגרה מוקדם יותר. בשנת 2019 עזב את המסעדה והפך למרצה בבית הספר לקולינריה דן. "קלואליס", בתוך: חיליק גורפינקל, מסע קולינרי: מדריך מפה לטיולי אוכל, הוצאת מפה, תל אביב, 2009, עמ' 108–109. מדיה וקבצים בנושא ויקטור גלוגר בוויקישיתוף פרופיל של ויקטור גלוגר באתר "שפים" אתר מסעדת קלואליס לילך רובין, פרויקט תיעוד מסעדות ישראליות, "על השולחן" 190 איריס גרסט, שפים מדברים: אבולוציה במטבח, אתר rol שגיא כהן, רמת גן עדן: ביקור במסעדת קלואליס, באתר nrg‏, 16 באפריל 2009 מיכל פלטי, טאבולה נוסח טוסקנה, באתר הארץ, 1 במאי 2006 אביבית שיין, עכבר העיר אונליין, עסקית בקלואליס: גורמה טוב במחירים גבוהים, באתר הארץ, 16 באוגוסט 2009 יקיר פיירשטיין, קלואליס: בנאליות ב-300 שקלים, באתר הארץ, 2 במרץ 2010 Mirabelle Gazit, קלואליס / להתרגש כל פעם מחדש (אורכב 31.05.2020 בארכיון Wayback Machine), דה מרקר קפה, 24 במרץ 2010 אייל זיו, מסעדת קלואליס זכתה בפעם השנייה ברציפות בתואר WINE SPACTATOR AWARD OF EXCELLENCE(הקישור אינו פעיל), ‏5 באוגוסט 2009 אילי תימור, 10 המסעדות הטובות בישראל, באתר ynet, 22 בפברואר 2010 מיכל פלטי, תצלומים: דודו בכר, חוג הלובסטר, באתר הארץ, 28 בנובמבר 2007 אושרת יקותיאל, עסקית בקלואליס: האוכל טוב, אז למה מנהל המשמרת צועק?, באתר הארץ, 6 בדצמבר 2010 רותי רוסו ושגיא כהן, רביולי ברוטב מיתון: 10 המסעדות הכי טובות בישראל, באתר nrg‏, 9 באפריל 2009 דניאל רוגוב, עכבר העיר אונליין, קלואליס: מסעדה ברמה בינלאומית, באתר הארץ, 15 במאי 2009 דניאל רוגוב, 10 המסעדות הטובות בישראל, באתר הארץ, 16 בדצמבר 2004 דנה מלמד, עכבר העיר אונליין, דנה מלמד מבשלת עם השף של קלואליס, באתר הארץ, 21 באוקטובר 2011 מאה המסעדות הטובות בישראל של מגזין על השולחן, פודיס, 13 בדצמבר 2008 תיקי גולן, השף ויקטור גלוגר נפרד מ"קלואליס" אחרי 18 שנה, באתר ynet, 4 בספטמבר 2019